(দিনাজপুর২৪.কম) দিনাজপুরের পার্বতীপুরে সাবিনা ইয়াছমিন (২৮) নামের এক এনজিও কর্মীকে হত্যা করা হয়েছে। ঘটনাটি পার্বতীপুরের মোস্তফাপুর ইউনিয়নের আমবাড়ী কুড়িয়াল গ্রামে ঘটেছে। পুলিশ নিহতের লাশ উদ্ধার করে আজ দিনাজপুর এম আব্দুর রহিম মেডিকেল কলেজ হাসপাতাল মর্গে পাঠিয়েছে। এ ঘটনায় নিহতের পিতা ইউনুস আলী বাদী হয়ে পার্বতীপুর থানায় একটি হত্যা মামলা দায়ের করেছেন। নিহত সাবিনা’র বাড়ি ঠাকুরগাঁও জেলার রানীশংকৈল উপজেলার ভবানন্দপুর নেকমরদ গ্রামে।